
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 8Nt/6/2024 8524010115 28. 06. 2024 JUDr. Erik Uhlár ECLI:SK:OSSL:2024:8524010115.2
Uznesenie Okresný súd Stará Ľubovňa, predseda senátu JUDr. Erik Uhlár, dňa 28. júna 2024 v Starej Ľubovni, vo veci návrhu odsúdeného A. B. na obnovu konania, takto rozhodol: Podľa § 396 ods. 8 Trestného poriadku beriem na vedomie späť vzatie návrhu odsúdeného A. B., nar. XX.XX.XXXX v C. D., trvale bytom E. X, F. C. D., t.č. vo výkone trestu odňatia slobody v ÚVTOS Banská Bystrica – Kráľová, Sládkovičova 80, Banská Bystrica, na obnovu konania, ktorý návrh bol doručený súdu 16.5.2024. odôvodnenie: Odsúdený A. B. doručil tunajšiemu súdu návrh na obnovu konania – pričom ktoré trestné konanie, v ktorej konkrétnej veci, nešpecifikoval ani po tom, ako mu v tomto smere bola doručená výzva zo strany súdu. Dňa 28.6.2024 doručil odsúdený, prostredníctvom ustanoveného mu obhajcu, podanie, v ktorom odsúdený výslovne vyhlásil, že podaný návrh berie späť. Podľa § 396 ods. 5 Tr. por., osoba, ktorá návrh na obnovu konania podala, môže ho výslovným vyhlásením vziať späť, a to až dovtedy, kým sa súd, ktorý vo veci koná, odoberie na záverečnú poradu. Podľa § 396 ods. 8 Tr. por., vzatie návrhu na obnovu konania späť vezme, ak niet prekážok, uznesením na vedomie predseda senátu súdu, ktorý vo veci koná. Na základe vyššie uvedených skutočností, keďže neboli zistené žiadne prekážky, vzatie návrhu na obnovu konania späť vzal predseda senátu týmto uznesením na vedomie. Poučenie: Proti tomuto uzneseniu sťažnosť nie je prípustná.

